## Metrovalencia amplia el seu servici nocturn el dissabte 19 de juliol amb motiu de la celebració de la Gran Nit de Juliol

*** Els últims trens circularan a la 1:30 hores amb destinació a Seminari, Paterna, Aeroport, Torrent, Rafelbunyol i Aragó i en el tramvia també s’oferixen circulacions addicionals
* El 26 de juliol també s’han programat circulacions addicionals per a poder assistir al correfoc que, a mitjanit, recorrerà els carrers del centre de la ciutat**

Metrovalencia ampliarà els seus horaris de servici de metro i tramvia el dissabte, dia 19 de juliol, amb motiu de la celebració de la Gran Nit de Juliol, data en la qual València es convertirà en un gran escenari de cultura i entreteniment gratuït des de la vesprada fins a la matinada.

Les línies de metro oferiran els seus últims trens cap a la 1:30 hores cap a les destinacions de Seminari, Paterna, Aeroport, Torrent, Rafelbunyol i Aragó.

En les línies tramviàries, en la línia 4 eixirà un tramvia de Pont de Fusta cap a Vicente Andrés Estellés a les 00:25 hores i un altre a la mateixa hora cap a Doctor Lluch.

Amb motiu de l’espectacle de focs artificials, en la línia 10, eixiran tramvies des d’Alacant a Ciutat Arts i Ciències-Justícia a les 22:40, 23:00, 23:20 i 23:40, a més de les circulacions regulars. En acabar el castell eixirà un tramvia des de Ciutat fins a Alacant a les 00:25 i un tramvia des de Ciutat a Natzaret a les 00:24, per a posteriorment circular des de Natzaret fins a Alacant.

La Gran Nit de Juliol 2025 està plena de música en directe, espectacles per a xiquets i tota la família, màgia, musicals, tallers, circ, jazz, contacontes, folklore valencià o una fi de festa en la plaça de l’Ajuntament de València a les 00:30 hores amb un homenatge a la moguda valenciana.

Destaca, també, el gran espectacle pirotècnic que hi haurà a mitjanit (23:59 hores) de la mà de Pirotècnia Vulcano en el tram XIV de l’antic llit del Túria (davant de l’Hemisfèric), amb el títol ‘Diàlegs amb l’entorn’.

El pròxim 26 de juliol també s’han programat circulacions addicionals per a poder assistir al correfoc que, a mitjanit, recorrerà els carrers del centre de la ciutat. La vesprada nit del diumenge 27 de juliol també s’ha previst un dispositiu especial amb motiu de la batalla de les flors i el castell de focs posterior.

Es recomana als usuaris que s’informen dels horaris amb antelació en la pàgina web www.metrovalencia.es, en el telèfon gratuït d’informació i atenció al client 900 46 10 46, i en l’*app* oficial de Metrovalencia per a conéixer amb exactitud el servici oferit.

Fecha: 18/07/2025